Yllättäjä kiilaa Bachelorin kärkikahinoihin: "Hänen kanssaan on eniten erotiikkaa" | Ruutu\nYllättäjä kiilaa Bachelorin kärkikahinoihin: "Hänen kanssaan on eniten erotiikkaa"\ntoday 5.4.2016 klo 10.20\nBachelor Suomen neljännessä jaksossa Juha vie kahdenkeskisille treffeille 27-vuotiaan vantaalaisen Sadun. Parin välillä on ollut pitkin matkaa paljon hymyä ja hyvää huumoria, mutta nyt kipinät alkavat sinkoilla toden teolla. Juha nimittäin ottaa ja suutelee Satua lähes ensi töikseen, kun he kohtaavat puistossa. "Vihdoinkin kahden!" Juha intoilee ennen suudelmaa. Sadulle pusu tulee puun takaa, mutta nainen on siitä enemmän kuin hyvillään: "Edellisten treffien perusteella mulla oli fiilis, että voisin pussailla. Ja niin oli ilmeisesti Juhallakin. Se tuli mulle ihanasti yllätyksenä, että mies tekee aloitteen ja pussaa." Juha on tainnut jo pitkään odottaa mahdollisuutta päästä suutelemaan juuri Satua: "Musta Sadun ja mun välillä on enemmän erotiikkaa ilmassa kuin muiden kanssa!" Voimakasta ihastumista on siis ilmassa, ja Satua alkaa jo huolettaakin, kuinka paljon hän Juhasta tykkää: "Tunteet on pelottavat. Pelottaa, kuinka ihana mies se on", hykertelevä Satu sanoo. Bachelor Suomi tiistaisin kello 21 Livillä! Edellisen jakson uusinta kello 20, ja seuraava jakso ennakkoon Ruutu+-palvelussa.


Oli tosi kiva yllätys, kun sain keväällä kuulla saaneeni Ehdalta kesätyöpaikan. Nyt oli nimittäin vasta ensimmäinen vuosi, kun pystyin hakemaan kesätöitä, eikä mulla siksi ollut kovin isot odotukset, että saisin vielä tänä vuonna paikkaa.\nEnsimmäinen päivä Ehdalla tuntui jännittävältä, mutta se meni tosi nopeasti uusien asioiden ja tutustumisen parissa. Sain oman työhuoneen ja tietokoneen, jolla pääsin jo heti samana päivänä muokkaamaan kuvia markkinointia varten.\nSiitä alkoi kahden viikon harjoittelu ja ehdin tekemään monenlaisia juttuja sen aikana. Pääsin ottamaan ja muokkaamaan kuvia, luomaan erilaisia pohjia esimerkiksi sosiaaliseen mediaan, tekemään mainoksia sekä arkistointia. Omien tehtävien lisäksi olin mukana kaikkien toimiston työntekijöiden työtehtävissä, ja tutustuin näin tarkemmin Ehdan toimintaan.\nYhtenä kohokohtana pääsin seuraamaan työhaastatteluja, mikä oli tosi kiva juttu. Harvemmin varmaan saa tilaisuutta seurata jonkun toisen haastattelua sen sijaan, että on itse osallisena. Sain tietoa haastattelijana olemisesta ja myös vinkkejä, miten kannattaa toimia itse haastateltavana. Tästä on minulle varmasti paljon hyötyä tulevaisuudessa. Varsinkin, kun en ole ollut vielä kertaakaan haastateltavana, sillä tänne Ehdalle hakiessa kysymyksiin vastattiin videolla haastattelun sijaan.\nOpin paljon asioita toimistotyöstä näiden kahden viikon aikana. Sain myös hyviä vinkkejä omaan työnhakuun sekä nyt tiedän enemmän ja laajemmin mitä vuokratyö ja rekrytointi tarkoittaa.\nTämä oli tosi arvokas kokemus ja odotan innolla seuraaviakin työkokemuksia! 🙂\nKirjoittanut: kesätyöntekijä Enni